# ΥΠΟΒΟΛΗ ΑΙΤΗΣΗΣ ΓΙΑ Αποζημιωση

Αυτό το ενημερωτικό φυλλάδιο παρέχει μια επισκόπηση της διαδικασίας υποβολής αίτησης για αποζημίωση από το Εθνικό Πρόγραμμα Αποζημίωσης (National Redress Scheme).

**Πότε μπορείτε να υποβάλετε αίτηση;**

Το National Redress Scheme αρχίζει την 1η Ιουλίου 2018 και θα διαρκέσει 10 χρόνια. Μπορείτε να υποβάλετε αίτηση οποιαδήποτε στιγμή μέχρι τις 30 Ιουνίου 2027.

**Πώς μπορώ να υποβάλω αίτηση;**

Μπορείτε να συμπληρώσετε μια αίτηση σε έντυπο ή με απευθείας σύνδεση στο διαδίκτυο.

Μπορείτε να προμηθευτείτε ένα αντίγραφο του έγγραφου αίτησης :

* κατεβάζοντάς το από τον ιστότοπο [**www.nationalredress.gov.au**](http://www.nationalredress.gov.au)
* τηλεφωνώντας στο 1800 737 377 και ζητώντας να σας αποσταλεί το έγγραφο αίτησης, ή
* ζητώντας μια υπηρεσία υποστήριξης για ένα έντυπο.

Μπορείτε να υποβάλετε αίτηση μέσω του ηλεκτρονικού λογαριασμού MyGov. Αν δεν έχετε ήδη λογαριασμό MyGov, μπορείτε να δημιουργήσετε ένα με την επίσκεψη στον ιστότοπο my.gov.au.

Εάν χρησιμοποιείτε το έντυπο αίτησης, επιστρέψτε την ολοκληρωμένη αίτησή σας στη διεύθυνση:

NRS

Reply Paid 7750

Canberra BC ACT 2610

Australia

Παρακαλούμε κάνετε και φυλάξτε ένα αντίγραφο της συμπληρωμένης αίτησης πριν την στείλετε σε μας.

Στην αίτησή σας, θα σας ζητηθεί να πείτε την ιστορία του τι συνέβη σε εσάς και τον αντίκτυπο που είχε στη ζωή σας. Δεν χρειάζεται να δώσετε άλλες υποστηρικτικές πληροφορίες, παρόλο που μπορείτε να το κάνετε, αν θέλετε.

Όλες οι πληροφορίες σχετικά με την αίτησή σας και την απόφαση προστατεύονται. Θα χρησιμοποιηθούν μόνο για τους σκοπούς του Προγράμματος, που μπορεί να περιλαμβάνει την ανταλλαγή πληροφοριών με σχετικά ιδρύματα.

Μπορείτε να επιλέξετε να λάβετε υποστήριξη από κάποιον που γνωρίζετε ήδη για να σας βοηθήσει να συμπληρώσετε το έντυπο ή να λάβετε βοήθεια από δωρεάν υπηρεσίες υποστήριξης Redress Support Services.

**Πώς να λάβετε βοήθεια**

Δωρεάν υπηρεσίες εμπιστευτικής υποστήριξης είναι επίσης διαθέσιμες για να σας βοηθήσουν και να σας υποστηρίξουν πριν, κατά τη διάρκεια, και μετά τη διαδικασία υποβολής αίτησης. Για να βρείτε μια υπηρεσία υποστήριξης, καλέστε την Υπηρεσία Μεταφραστών και Διερμηνέων (TIS National) στο **131 450** και ζητήστε τους να καλέσουν το National Redress Scheme στο 1800 737 377.

Εάν χρειάζεστε κάποιον να ενεργήσει εκ μέρους σας με το National Redress Scheme, πρέπει να συμπληρώσετε ένα έντυπο Εκπροσώπου Αποζημίωσης (Redress Nominee Form).

**Διεκπεραίωση της αίτησής σας**

Η αίτησή σας θα εξεταστεί χρησιμοποιώντας μια τυποποιημένη διαδικασία, λαμβάνοντας υπόψη ένα τυποποιημένο σύνολο παραγόντων. Οι αιτήσεις θα εξεταστούν από Ανεξάρτητους Υπεύθυνους Λήψης Αποφάσεων. Δεν είναι κυβερνητικοί υπάλληλοι ή δεν συνδέονται με κανένα από τους οργανισμούς που συμμετέχουν στο National Redress Scheme.

Η αίτησή σας θα εξεταστεί μαζί με τα διαθέσιμα αρχεία ή πληροφορίες από τον οργανισμό ή τους οργανισμούς που έχετε ονομάσει. Εάν ένας Ανεξάρτητος Υπεύθυνος Λήψης Αποφάσεων κρίνει ότι τα γεγονότα είναι πιθανό να έχουν συμβεί, τότε θα γίνει μια προσφορά.

**Προσφορά για Αποζημίωση**

Όταν η αίτησή σας έχει διεκπεραιωθεί, θα λάβετε μια επιστολή που θα εξηγεί το αποτέλεσμα. Εάν δεν είστε ικανοποιημένοι με το αποτέλεσμα, μπορείτε να ζητήσετε αναθεώρηση.

Αν η αίτησή σας ήταν επιτυχής, η επιστολή θα σας ενημερώσει για το ποσό πληρωμής που σας προσφέρεται. Θα εξηγήσει επίσης τις λεπτομέρειες σχετικά με τις συμβουλευτικές και ψυχολογικές υπηρεσίες που θα είναι στη διάθεσή σας. Η επιστολή θα σας προσφέρει τη δυνατότητα να λάβετε επιβεβαίωση (άμεση προσωπική απάντηση) από τον υπεύθυνο οργανισμό.

Η επιστολή θα παρέχει πληροφορίες σχετικά με τις διαθέσιμες υπηρεσίες υποστήριξης για να σας βοηθήσει να εξετάσετε την προσφορά και τι θα πρέπει να κάνετε στη συνέχεια. Οι υπηρεσίες υποστήριξης μπορούν επίσης να παρέχουν κάποιο άτομο με το οποίο μπορείτε να μιλήσετε για το πώς αισθάνεστε.

**Πώς να αποδεχθείτε ή να απορρίψετε μια προσφορά Αποζημίωσης**

Για να δεχθείτε μια προσφορά από το National Redress Scheme, πρέπει να υπογράψετε και να επιστρέψετε το έγγραφο αποδοχής εντός έξι μηνών. Εάν δεν αποδεχθείτε την προσφορά εντός έξι μηνών, το National Redress Scheme θα υποθέσει ότι η προσφορά έχει απορριφθεί. Μια υπενθύμιση θα σταλεί όταν έχουν παραμείνει 30 ημέρες για την αποδοχή της προσφοράς. Εάν χρειάζεστε περισσότερο χρόνο, μπορείτε να ζητήσετε να παραταθεί αυτή η χρονική περίοδος.

Αν αποφασίσετε να αποδεχτείτε την προσφορά, αυτό σημαίνει ότι:

## δεν μπορεί να προβείτε σε περαιτέρω αστικές νομικές ενέργειες κατά του υπευθύνου οργανισμού και των ατόμων που συνδέονται με αυτόν για την εν λόγω κακοποίηση (με εξαίρεση το κατονομαζόμενο πρόσωπο που διέπραξε την κακοποίηση) · και

## δεν θα δικαιούστε οποιοδήποτε άλλο είδος αποζημίωσης από τον εν λόγω οργανισμό στο μέλλον για την εν λόγω κακοποίηση.

## Συνιστάται να έχετε πρόσβαση στις ελεύθερες και εμπιστευτικές νομικές συμβουλές του National Redress Scheme, πριν υπογράψετε το έγγραφο αποδοχής.

## Για να απορρίψετε μια προσφορά, πρέπει να υπογράψετε και να επιστρέψετε ένα έγγραφο που δηλώνει ότι απορρίπτετε την προσφορά. Όταν μια προσφορά απορριφθεί, δεν μπορείτε να υποβάλετε περαιτέρω αιτήσεις στο πλαίσιο του National Redress Scheme σχετικά με την κακοποίηση. Μπορείτε όμως να προσφύγετε στη δικαιοσύνη (να πάτε στην αστυνομία) για έναν οργανισμό.

**Για περισσότερες πληροφορίες**

Για να μάθετε περισσότερα σχετικά με το National Redress Scheme, επισκεφτείτε τον ιστότοπο [**www.nationalredress.gov.au**](http://www.nationalredress.gov.au) ή καλέστε το National Redress Scheme στο **1800 737 377**.

Αν χρειάζεστε διερμηνέα, καλέστε την **Εθνική Τηλεφωνική Υπηρεσία Διερμηνείας (TIS National)** στο **131 450** και ζητήστε από αυτούς να καλέσουν το National Redress Scheme στο 1800 737 377.